CELEX: 62009CN0363
Language: fi
Date: 2009-09-11 00:00:00
Title: Asia C-363/09: Kanne 11.9.2009 — Euroopan yhteisöjen komissio v. Espanjan kuningaskunta

7.11.2009   
            
            
               FI
            
            
               Euroopan unionin virallinen lehti
            
            
               C 267/48
            
         Kanne 11.9.2009 — Euroopan yhteisöjen komissio v. Espanjan kuningaskunta
   (Asia C-363/09)
   2009/C 267/80
   Oikeudenkäyntikieli: espanja
   
      Asianosaiset
   
   
      Kantaja: Euroopan yhteisöjen komissio (asiamiehet: L. Parpala ja F. Jimeno Fernández)
   
      Vastaaja: Espanjan kuningaskunta
   
      Vaatimukset
   
   
               —
            
            
               Yhteisöjen tuomioistuimen on todettava, että Espanjan kuningaskunta ei ole noudattanut direktiivin 91/414/ETY (1) 13 artiklan mukaisia velvoitteitaan, koska se on pitänyt voimassa kasvien terveydestä 20.11.2002 annetun lain 43/2002 38 §:n.
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 91/414/ETY taustalla on tarve yhdenmukaistaa kasvinsuojeluaineiden markkinoille saattamista koskevat kansalliset säännökset. Mainitussa tarkoituksessa siinä säädetään yhtenäisistä säännöistä, jotka koskevat kasvinsuojeluaineiden lupaedellytyksiä ja -menettelyjä.
   Mainitun direktiivin 13 artiklassa määritellään yhtäältä niitä tietoja koskevat säännöt, jotka niiden, jotka hakevat lupaa tietylle kasvinsuojeluaineelle, on annettava ja toisaalta mainittujen tietojen käyttöä ja suojaamista koskevat säännöt, jotka konkreettisia poikkeuksia lukuun ottamatta takaavat kyseisten tietojen luottamuksellisuuden.
   Direktiivissä on kyse tyhjentävästä yhdenmukaistamisesta ja näin ollen jäsenvaltio ei voi kansallisella tasolla antaa säännöksiä, jotka velvoittavat taloudelliset toimijat jakamaan tiedot, jotka luvan ensimmäinen hakija on antanut, ellei kyse ole 13 artiklan 7 kohdassa säädetyistä tilanteista.
   Tästä huolimatta lain 43/2002 38 §:ssä sallitaan pääsy tutkimuksiin ja kokeisiin perustuviin tietoihin muissakin tapauksissa kuin niissä, joista direktiivissä nimenomaisesti säädetään.
   Komissio katsoo, että koska Espanjan valtiolla ei ole ollut minkäänlaista harkintavaltaa direktiivin 91/414/ETY 13 artiklan täytäntöönpanossa kansallisessa oikeudessa ja koska se ei ole aloittanut mitään menettelyä mainitun säännöksen kumoamiseksi, se, että kasvinsuojeluaineiden lupa-asiakirjoissa oleviin tietoihin pääsyä koskevaan järjestelmään on tehty sellainen poikkeus, josta ei ole säädetty mainitussa direktiivissä, on yhteisön oikeuden loukkaus.
   
      (1)  Kasvinsuojeluaineiden markkinoille saattamisesta 15.7.1991 annettu neuvoston direktiivi.
   EYVL L 230, s. 1.